Document ID: 32008R1125

REGULAMENTUL (CE) NR. 1125/2008 AL COMISIEI
din 13 noiembrie 2008
de repartizare, pentru anul de comercializare 2008/2009, cu titlu de cantități naționale garantate, a 5 000 de tone de fibre scurte de in și fibre de cânepă între Danemarca, Grecia, Irlanda, Italia și Luxemburg
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (1), în special articolul 95 coroborat cu articolul 4,
întrucât:
(1)
Articolul 8 alineatul (1) din Regulamentul (CE) nr. 507/2008 al Comisiei din 6 iunie 2008 de stabilire a normelor de aplicare a Regulamentului (CE) nr. 1673/2000 al Consiliului privind organizarea comună a piețelor în sectorul inului și cânepei pentru fibre (2) dispune că repartizarea celor 5 000 de tone de fibre scurte de in și fibre de cânepă cu titlu de cantități naționale garantate, în conformitate cu articolul 94 alineatul (1a) din Regulamentul (CE) nr. 1234/2007 pentru anul de comercializare 2008/2009, trebuie să se efectueze înainte de data de 16 noiembrie a anului de comercializare în curs.
(2)
În acest scop, Italia a transmis Comisiei informații privind suprafețele care fac obiectul contractelor de vânzare-cumpărare, al angajamentelor de prelucrare și al contractelor de prelucrare, precum și o estimare a productivității de paie și fibre de in și cânepă.
(3)
În schimb, în Danemarca, Grecia, Irlanda și Luxemburg nu se vor produce fibre de in sau de cânepă în anul de comercializare 2008/2009.
(4)
Pe baza estimărilor privind producția care reies din informațiile furnizate, conform cărora producția totală din cele cinci state membre în cauză nu va atinge cantitatea de 5 000 de tone care le-a fost alocată global, ar trebui fixate cantitățile naționale garantate indicate mai jos.
(5)
Măsurile prevăzute în prezentul regulament sunt conforme cu avizul Comitetului de gestionare a organizării comune a piețelor agricole,
ADOPTĂ PREZENTUL REGULAMENT:
Articolul 1
Pentru anul de comercializare 2008/2009, repartizarea în cantități naționale garantate prevăzută la articolul 94 alineatul (1a) coroborat cu anexa XI partea A.II litera (b) din Regulamentul (CE) nr. 1234/2007 este următoarea:
-
Danemarca
0 tone;
-
Grecia
0 tone;
-
Irlanda
0 tone;
-
Italia
228 tone;
-
Luxemburg
0 tone.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Se aplică de la 16 noiembrie 2008.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 13 noiembrie 2008.

Labels: 3
7
18
17